  Майя Бывальцева Якшур-Бӧдьяын лулчеберетъя но киноя «Сфера» центр усьтӥзы. «Культура» йӧскалык центр улсын сое ёрос лулчеберет юртын лэсьтӥзы. Со сярысь Удмуртиысь культурая министерстволэн пресс-службаез ивортӥз. Якшур-Бӧдья ёросысь лулчеберет юрт Кино фондлэн вожвылъяськоназ вормисьёс пӧлы шедиз но туала цифровой тӥрлыкен кинозал лэсьтыны 5 миллион манет субсидия басьтӥз. Черкогуртын улӥсьёс но куноос Россиын но кунгож сьӧрын пуктэм фильмъёсты 2D но 3D форматын учкыны быгатозы. Нырысетӥ учкисьёс видеосуредлэсь но куаралэсь ӟечлыксэ дунъязы ни. Удмуртиын та 14-тӥез муниципал кинотеатр луиз. Тодэ вайытом, шуркынмон пумын Гракын 3D кинозал усьтӥзы.  Тегъёс: Лулчеберет Удмуртия кинотеатр Якшур-Бӧдья  